Държавен вестник, бр. 31, 2006 г., стр. 37

Б Р О Й  31
Д Ъ Р Ж А В Е Н   В Е С Т Н И К
С Т Р .  37
„Ядрен реактор“ (кат. 0, CO17) означава предметите във или свързани непосредствено с реакторния резервоар,
оборудването, което управлява равнището на мощността в активната зона, и съставните части, които обикновено
съдържат, влизат в пряк контакт със или управляват първичната охлаждаща среда на активната зона на реактора.
„Цифрово управление“ (кат. 2) означава автоматично управление на процес, извършвано от устройство, което използва
цифрови данни, които обикновено се въвеждат, когато операцията е в процес на изпълнение (виж стандарт ISO 2382).
„Обектен код“ (кат. 4, 9)  означава изпълнима от оборудването форма на подходяща реализация на един или повече
процеси („първичен код“ (първичен език), преобразуван от програмната система).
„Оптично усилване“ (кат. 5) в оптичните комуникации означава техника на усилване, която въвежда усилване на
оптичните сигнали, генерирани от отделен оптичен източник, без превръщане в електрически сигнали, т.е. използвайки
полупроводникови оптични усилватели, луминесцентни усилватели с оптични влакна.
„Оптичен компютър“ (кат. 4) означава компютър, проектиран или модифициран да използва светлина за представяне
на данните, и чиито изчислителни логически елементи са основани на пряко свързани оптични устройства.
„Оптична интегрална схема“ (кат. 3) означава „монолитна интегрална схема“ или „хибридна интегрална схема“,
съдържаща една или повече части, проектирани да работят като фоточувствителен елемент или фотоемитер или да
изпълняват оптична (-и) или електрооптична (-и) функция(-и).
„Оптична комутация“ (кат. 5) е маршрутизиране или комутиране на сигнали в оптична форма, без да бъдат
преобразувани в електрически сигнали.
„Обща плътност на тока“ (кат. 3) означава общия брой на ампернавивките в бобината (т.е. сумата от броя на навивките,
умножена по максималния ток, който протича през всяка навивка), разделен на общото напречно сечение на бобината
(включващо свръхпроводимите нишки, металната матрица, в която са монтирани свръхпроводимите нишки,
капсуловащия материал, всички охладителни канали и т.н.).
„Държава участничка“ (кат. 7, 9) е държава, участваща във Васенаарската договореност (виж www.wassenaar.org).
„Импулсна (пикова) мощност“ (кат. 6) означава енергията за един импулс в джаули, разделена на времетраенето на
импулса в секунди.
„Лична смарткарта“ (кат. 5) означава смарткарта, съдържаща микросхема, която е програмирана за определено
приложение и не може да бъде препрограмирана от потребителя за друго приложение.
„Управление на мощността“ (кат. 7) означава промяната на излъчваната мощност на сигнала на висотомера, така че
приеманата мощност на мястото на „летателния апарат“ да бъде винаги на минимума, необходим за определяне на
височината.
„Прекурсори“ (СО 10) означава химикали, които се използват за производството на взривни вещества.
 „Датчици за налягане“ (кат. 2) са устройства, които превръщат измерените данни за налягането в електрически
сигнал.
„Предварително сепарирани“ (кат. 0, 1) означава прилагане на какъвто и да е процес, предназначен да увеличи
концентрацията на контролирания изотоп.
„Първичен контрол на полета“ (кат. 7) означава контрол на стабилността или маневреност на „летателен апарат“ и
използване на генератори на сила/момент, т.е. повърхности за аеродинамичен контрол или вектор на насочване на
двигателната тяга.
„Основен елемент“ (кат. 4), както се използва в категория 4, е „основен елемент“, когато стойността на замяната му
е повече от 35 % от общата стойност на системата, на която е елемент. Стойността на елемента е цената, платена за
елемента от производителя на системата или от интегратора на системата. Общата стойност е нормалната международна
продажна цена за несвързани части в момента на производство или експедиране.
„Производство“ (Всички ОБТ БЯТ / GTN NTN) означава всички производствени фази, като: конструиране,
производствено проектиране, производство, интегриране, сглобяване (монтаж), проверка, тестване, осигуряване на
качеството.
„Производствено оборудване“ (кат. 1, 7, 9) означава инструментална екипировка, шаблони, монтажни приспособления,
дорници, леярски форми, матрици, фиксиращи устройства, механизми за центроване, оборудване за изпитване, други
машини и съставни части за тях, ограничени до тези, които са специално проектирани или изменени за „разработка“
или за една или повече фази на „производството“.
„Производствени средства“ (кат. 7, 9) означава съоръжения и програмни продукти, специално разработени за тях и
интегрирани в инсталации за „разработка“ или за една или повече фази на „производството“.
„Програма“ (кат. 2, 4, 5, 6) означава поредица от команди за извършване на процес във или удобна за превръщане във
форма, изпълнима от електронен компютър.
„Ракетни горива“ (СО 8) означава вещества или смеси, които влизат  в химическа реакция и в резултат произвеждат
големи обеми горещи газове при контролирана скорост с цел изпълнение на механична работа.
„Свиване на импулс“ (кат. 6) означава кодирането и обработката на радарен сигнален импулс от дълготраен в краткотраен,
като се запазват предимствата на високата енергия на импулса.
„Продължителност на импулса“ (кат. 6) е продължителността на „лазерен“ импулс, измерена на ниво 0,5 от амплитудната
стойност на сигнала (ПШПИ/FWHI).
„Пиротехнически състави“ (СО 4, СО 8) означава смеси от твърди или течни горива с окислители, в които при запалване
протича химична реакция с отделяне на енергия при контролирана скорост с цел да произведат определено закъснение
или определени количества топлина, звук, дим, видима светлина или инфрачервена радиация. Пирофорите са подклас
на пиротехническите състави, които не съдържат окислители, но се запалват спонтанно при контакт с въздуха.